Eñ a lavaras dezhañ: Miret em eus an holl draoù-se adalek va yaouankiz.    Jezuz, o klevout kement-se, a lavaras: Mankout a ra dit c'hoazh un dra: Gwerzh kement ac'h eus, en ro d'ar beorien, hag ez po un teñzor en neñv; goude-se deus hag heul ac'hanon.    Pa en devoe klevet kement-se, e teuas gwall-drist; rak  pinvidik bras e oa.    Jezuz, o welout e oa deuet gwall-drist, a lavaras: Pegen diaes eo d'ar re o deus madoù mont e rouantelezh Doue!    Aesoc'h eo d'ur c'hañval tremen dre graoenn un nadoz eget d'un den pinvidik mont e-barzh rouantelezh Doue.    Ar re en kleve a lavaras: Ha piv a c'hell bezañ salvet?    Jezuz a lavaras dezho: Ar pezh a zo dibosupl d'an dud a zo posupl da Zoue.